Diari Oficial de la Generalitat Valenciana


Sumari del DOGV 12, del 30-11-1979 (1979/801321)

DECRET pel qual hom crea el Consell Assessor de la Cooperació.
--------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1979/01/24/(2)/dof/vci/html**

### Dades del document

Número de DOGV
:   12

Data del DOGV
:   30-11-1979

Secció del DOGV
:   DISPOSICIONS GENERALS

Número del document
:   1979/801321


Data del document
:   24-01-1979

Organisme emissor
:   Presidència del Consell

Tipus de document
:   Decret

Anàlisi jurídica

Decret pel qual hom crea el Consell Assessor de la Cooperació.  
El Consell del País Valencià, davant la necessitat de potenciar el moviment cooperatiu, tot recuperant tots els principis que donaren força i desenvoluparen la creació al País Valencià de cooperatives amb un fort arrelament i decisiva importància en la nostra vida econòmica i social, existeixen una sèrie de necessitats per al seu foment.  
Davant aquestes premisses i la referència històrica del nostre moviment cooperatiu, i davant el possible traspàs de competències en aquest camp, és necessari crear un òrgan de consulta i assessorament independent de la Conselleria de Treball.  
Per això, a proposta del Conseller de Treball, el Ple del Consell, en sessió de 24 de gener de 1979, va acordar crear el Consell Assessor de la Cooperació amb els fins, funcions i organització que en ell s'assenyala. En el seu compliment,  
DISPOSE:  
Article primer.- Es crea, dependent de la Conselleria de Treball, el Consell de la Cooperació del Consell del País Valencià.  
Art. segon.- Les funcions del Consell Assessor de la Cooperació seran:  
A) Actuar com a òrgan d'informació, consulta i assessorament en els assumptes de la seua especialització.  
B) Elaborar els estudis, informes i dictàmens encomanats pel Conseller.  
C) Col·laborar en la preparació i execució de la política de la Conselleria en la seua matèria.  
D) Atendre el possible traspàs de competències previstes (Fomentació de Cooperatives, article 243-J de la Llei de Règim Local) i d'aquelles altres que li puguen ser transferides d'acord amb el Decret- Llei 10/1978, del 17 de març, pel qual hom aprova el Règim Pre- autonòmic del País Valencià, i qualsevol disposició posterior que hi transferís competències.  
Art. tercer.- El Consell Assessor de la Cooperativa estarà compost:  
A) El President, que serà el Conseller de Treball, el qual podrà delegar la Presidència en un Director General- Vice- President.  
B) Vuit Vocals, nomenats, a proposta de les seues Conselleries, pel President del Consell, tot considerant-hi la incidència de les branques de la cooperació, en les diferents Conselleries de Treball, Agricultura, Indústria i Comerç, Cultura, Educació, Sanitat i Seguretat Social, Transports i Obres Públiques.  
C) Catorze Vocals, que seran nomenats i revocats pel President del Consell a proposta del Conseller de Treball. Aquestes persones seran designades per la seua reconeguda competència i vinculació al moviment cooperatiu, tot tenint en consideració l'equilibri necessari des del punt de vista territorial i les branques que configuren avui el cooperativisme, prèvia consulta amb les federacions de cooperatives.  
D) Un Secretari, que coordinarà els treballs comissions tècniques que s'hi creen i es responsabilitzarà del funcionament d'aquest Consell Assessor; serà nomenat pel Conseller de Treball entre els Vocals que componen el Consell Assessor de Cooperació.  
Art. quart.- Amb vistes a una major operativitat, el Conseller de Treball podrà ampliar o reduir el nombre de membres d'aquest Consell; així mateix, podrà designar tècnics que es necessiten per a col·laborar en la solució de problemes concrets.  
Art. cinqué.- El funcionament s'hi exercirà en Ple i en Comissions de Treball. La composició del Ple serà: El President, el Secretari i els Vocals, els quals elaboraran les normes de funcionament aprovades pel Conseller de Treball, crearan les Comissions Tècniques de Treball i aprovaran valorant els projectes, informes i acord que sotmetan al Conseller aquestes Comissions.  
Art. sisé.- Les Comissions de Treball s'integraran sota la presidència d'un membre del Consell, un o més membres del Consell Assessor i el nombre de tècnics que designe el Conseller, i es constituiran per a estudiar temes específics, tot remetent un informe periòdic de l'estat dels seus treballs, i es dissoldran quan acaben els treballs per als quals han estat creades.  
Art. seté.- La Conselleria de Treball facilitarà els mitjans i serveis perquè aquest Consell Assessor de Cooperació puga realitzar quantes funcions li siguen encomanades i ocupe l'espai sòcio- laboral per al qual es desitja la seua creació.  
Disposició final.- El present Decret entrarà en vigor el mateix dia de la seua publicació al Butlletí Oficial del Consell.  
Donat a Alcoi, a 24 de gener de 1979.  
El President del Consell   
JOSEP LLUIS ALBIÑANA OLMOS


Còpia Permalink ELI